SONNERUP VANDVÆRK a.m.b.a

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf

**Referat af generalforsamling den 28. marts 2022**

Tilstede var 12 deltagere

1. **Valg af dirigent og referent**

Michael Knak valgt til dirigent, Niels Jensen valgt til referent.

1. **Valg af stemmetællere**

Michael Seemann og Linda Christensen valgt som stemmetællere.

1. **Bestyrelsens beretning**

Ved Kåre, vandkvaliteten er rigtig god, alle vandprøverne ligger under grænseværdierne. Der bliver testet for rigtig mange pesticider i vandet, der kommer løbene en række nye pesticider til der skal testet for.

Hvert andet år er der henholdsvis en stor og hvert andet en lille test, i lige år er det den store test der bliver udført, prisen for den store test er tæt på 18.000,- kr. testen kan ses på vandværkets hjemmeside.

Der har ikke været nogle uforudsete større reparationer i 2021.

Det er blevet en tradition at bestyrelsen afholder en arbejdsdag, hvor vi laver forefaldende arbejde, bla. vedligeholdes boringsområdet hvor bevoksning holdes nede, det forventer vi også sker i 2022.

Vi har i flere år haft en udfordring med vandspild, for ca. halvandet år siden blev den måler der registrerer det oppumpede vand skiftet, efterfølgende har det vist sig, at vi nu pumper mindre vand op, end vi sender ud til forbrugerne, det skyldes målerne der registrerer det vand vi sender ud til forbrugerne, også burde skiftes, det sker når økonomien tillader det.

Der er etableret et vandråd i Lejre kommune, som vi er tilmeldt, der har været afholdt en række gode arrangementer, men grundet Corona har det også været sat på pause.

Vi har tidligere lavet en investeringsplan for vedligeholdelsesarbejde i vandværket, nogle arbejder er udført, deriblandt digitalisering af ledningsnettet, det blev udført sidste år i sommerferien, det billigste tilbud vi fik var fra AURA energi og kostede ca. 14.000,- kr. det er nu registreret i LER registret (ledningsejerregistret) det er et lovkrav at alle vandværker giver oplysning til LER registret hvor ledningerne befinder sig.

Sidste år blev samtlige forbrugeres målere skiftet, ifølge loven skal alle forbrugeres målere skiftes hvert sjette år, Bad experten A/S udførte arbejdet, det kostede 46.000,- kr. der var nogle få tilfælde hvor de glemte at advisere beboerne ellers forløb arbejdet fint.

Et andet punkt i investeringsplanen er etablering af en nødforbindelse til Møllegårdens vandværk i tilfælde af at vores boring bliver forurenet, i den forbindelse har vi haft et møde med Møllegårdens vandværks bestyrelse, de er positivt indstillet, da det kun er os der har fordel af nødforbindelsen er det os der skal betale for installationen samt driften dvs. at rørerne skylles igennem hvert fjortende dag. Vi har indhentet nogle tilbud det billigste var fra FR. Dahlgaard og var på 275.000,- kr. det er dem der vedligeholder vandværket. Til at finansiere arbejdet stiller bestyrelsen forslag om en ekstra indbetaling på 1.000,- kr. i 2023 og 1.000,- kr. i 2024 bestyrelsen har haft overvejelser om hvorvidt det var nødvendigt og vi er kommet frem til at det er udtryk for rettidig omhu, der kom spørgsmål fra Allan Laurents om der historisk havde været behov for en sådan nødforsyning Lars Nørgård svarede at for ca. sytten år siden var vandet lukket i en kortere periode af andre årsager, men det er en forsikring og hvis uheldet er ude vil det blive væsentlig dyrere for os end hvis vi ikke har en nødforbindelse, vi arbejder med en tidshorisont indenfor fem år, emnet behandles senere på mødet.

Som noget nyt er der oprettet beskyttelse af vandboringer det hedder BNBO (boringsnære beskyttelsesområder) som skal sikre at der ikke bliver sprøjtet i nærheden af vandboringer, Lejre kommunes risikovurdering viser at vores boring skal beskyttes, og vi skal træffe beslutning om hvordan vi mener vi bedst kan gøre det evt. træffe aftale med landmanden der ejer jorden op til vores vandboring, det kalder kommunen fase 1 efter 2022 træder fase 2 i kraft det kan indeholde sprøjteforbud ved lov, hvis de frivillige aftaler om sprøjtefri zoner ikke overholdes.

Der etableres nye målerbrønde i det omfang økonomien tillader det.

Hvert år skal alle indberette målertal som vandværket indberetter videre til Fors A/S hvis vi indberetter for sent mister vi et målergebyr, så det er yderst vigtigt at alle indberetter til tiden.

Allan Laurents foreslog at vi lagde måleraflæsningskortet i en rød kuvert så man ikke risikerede at smide det ud sammen med reklamer, der var bred enighed om det ikke var vandværkets ansvar.

Heidi Lindholm foreslog målerkortene blev udsendt senere da de fleste har travlt op til jul og nytår, men vi er nødt til at udsende måleraflæsningskortene i passende tid før årsskiftet.

Bestyrelsens beretning blev godkendt.

1. **Det reviderede regnskab forelægges til godkendelse**

Jytte gennemgik regnskabet.

Godkendt.

1. **Budget for det kommende år forlægges til godkendelse**

Jytte gennemgik budgettet.

Godkendt.

1. **Takstblad for det kommende år forelægges til godkendelse**

Jytte gennemgik takstbladet ingen ændringer.

Godkendt.

1. **Behandling af indkomne forslag: Forslag om ekstra indbetalinger i 2023 og 2024 til etablering af nødforsyning i 2024. 1000,- kr. om året (se bilag)**

Det blev besluttet på generalforsamlingen i 2019 at bestyrelsen arbejdede videre på at få etableret en nødforsyning til Møllegårdens vandværk, derfor stiller bestyrelsen forslag om en ekstraindbetaling på to gange 1.000,- kr. i henholdsvis 2023 og 2024 til finansieringen.

Forslaget blev vedtaget.

1. **Valg af medlemmer og suppleanter til bestyrelsen**

**På valg til bestyrelsen**

**Dennis Dysted (modtager genvalg)**

Genvalgt.

**Michael Seemann (modtager genvalg)**

Genvalgt.

**Suppleanter:**

**Allan Jørgensen (modtager genvalg)**

Genvalgt.

**Carsten Pedersen (modtager genvalg)**

Genvalgt.

1. **Valg af revisor og suppleant**

**Revisorer:**

**Michael Knak (modtager genvalg)**

Genvalgt.

**Lars Nørgård (modtager ikke genvalg)**

Heidi Lindholm stillede op som ny revisor.

Valgt.

**Revisorsuppleant**

**Allan Laurents**

Genvalgt.

**10.Evt**

Kåre takkede bestyrelsen for den gode arbejdsindsats i årets løb og overbragte

Lars Nørgård en erkendtlighed og tak for sin indsats som revisor gennem 25 år.

Michael Knak takkede generalforsamlingen for god opførsel.

Referent Niels Jensen